
	1.
	Noteikumu konsolidētā versija
17. Pirms šo noteikumu 13. punktā minētā lēmuma pieņemšanas pašvaldība rīko publisko apspriešanu, ja koku ciršana paredzēta pilsētas vai ciema teritorijā esošā publiski pieejamā valsts vai pašvaldības īpašumā esošā objektā vai pašvaldības saistošajos noteikumos noteiktā sabiedrībai nozīmīgā gadījumā. Pēc publiskās apspriešanas rezultātu apkopošanas vietējā pašvaldība pieņem lēmumu par koku ciršanu pilsētas vai ciema teritorijā. Publiskā apspriešana nav nepieciešana, ja paredzēts nocirst koku, kura augtspēja ir pilnīgi vai daļēji zudusi. Koki, kuru augtspēja ir pilnīgi vai daļēji zudusi, nosakāmi atbilstoši meža apsaimniekošanu regulējošiem normatīviem aktiem.
	Iebildums
Kultūras ministrija iebilst pret grozījumu projekta 14.punktā noteikto - svītrot noteikumu 17.punktu, kas paredz, ka pašvaldība rīko publisko apspriešanu, ja koku ciršana paredzēta pilsētas vai ciema teritorijā esošā publiski pieejamā valsts vai pašvaldības īpašumā esošā objektā vai pašvaldības saistošajos noteikumos noteiktā sabiedrībai nozīmīgā gadījumā.
Atsakoties no publiskas apspriešanas šādos gadījumos, tiek nepamatoti mazināta iedzīvotāju, sabiedrības un nevalstisko organizāciju iesaistīšanās lēmumu pieņemšanas procesā, netiek ievēroti labas pārvaldības principi un pilnvērtīgi ņemtas vērā sabiedrības vajadzības, kas ir veido aktīvu demokrātiju un kvalitatīvu publisko vidi.

 
Piedāvātā redakcija
Saglabāt Ministru kabineta 2012. gada 2. maija noteikumu Nr. 309 "Noteikumi par koku ciršanu ārpus meža" 17.punktu esošajā redakcijā.
	Laura Turlaja (KM)

	2.
	Noteikumu konsolidētā versija
18. Šo noteikumu 4.3. apakšpunktā minētajā gadījumā, ja vien koks neatrodas vietējās nozīmes kultūras pieminekļa teritorijā, pašvaldība atļauju koku ciršanai ārpus meža izsniedz pēc Nacionālās kultūras mantojuma pārvaldes atzinuma saņemšanas. Nacionālā kultūras mantojuma pārvalde atzinumu sniedz 10 darbdienu laikā pēc pašvaldības pieprasījuma saņemšanas. Ja 10 darbdienu laikā pēc pieprasījuma iesniegšanas nav saņemti iebildumi no Nacionālās kultūras mantojuma pārvaldes, koku ciršanu uzskata par saskaņotu.
	Iebildums
Lūdzam punkta redakciju izteikt:
Šo noteikumu 4.3. apakšpunktā minētajā gadījumā, pašvaldība atļauju koku ciršanai izsniedz pēc Nacionālās kultūras mantojuma pārvaldes atzinuma saņemšanas. Nacionālā kultūras mantojuma pārvalde atzinumu sniedz 14 darbdienu laikā pēc pašvaldības pieprasījuma saņemšanas. Ja 14 darbdienu laikā pēc pieprasījuma iesniegšanas nav saņemti iebildumi no Nacionālās kultūras mantojuma pārvaldes, koku ciršanu uzskata par saskaņotu
Piedāvātā redakcija
"Šo noteikumu 4.3. apakšpunktā minētajā gadījumā, pašvaldība atļauju koku ciršanai izsniedz pēc Nacionālās kultūras mantojuma pārvaldes atzinuma saņemšanas. Nacionālā kultūras mantojuma pārvalde atzinumu sniedz 14 darbdienu laikā pēc pašvaldības pieprasījuma saņemšanas. Ja 14 darbdienu laikā pēc pieprasījuma iesniegšanas nav saņemti iebildumi no Nacionālās kultūras mantojuma pārvaldes, koku ciršanu uzskata par saskaņotu"
	Vivita Vīksna-Bārbale (NKMP)



